Tannie Poppie se Stadig-gebakte robynrooi kwepers in vanielje-wynstroop - The Bulletin News
Tannie Poppie se Stadig-gebakte robynrooi kwepers in vanielje-wynstroop
Dit is 'n naweek-projek, want jy het enigiets tussen 6 tot 9 ure (en selfs oornag as jy wil diep-dieper-diepste rooi gaan) nodig vir die kwepers om donkerrooi te kleur in die oond en vir die geur om te verdiep. As jy jou kwepers egter net roospienk wil hê of net 2 ure het om hierdie paradyslike nagereg te maak, verskaf ek daarvoor ook 'n resep. Bedien 6
• 800 g strooisuiker
• 1 liter water of wyn van jou keuse. Ek het rosé gebruik.
• 1 vanieljepeul, oopgesny
• Dun afgesnyde skil van halwe suurlemoen
• 1 pypkaneel
• 2 steranys
• 3 groot kwepers
• Voorverhit die oond tot 130°C. Plaas die suiker en 1 liter water in 'n wye oondvaste skottel en verhit tot kookpunt. Voeg die vanieljepeul, suurlemoenskil en kaneelstokkie by.
• Intussen, skil die kwepers (behou die skil), sny in kwarte en verwyder die klokhuis (alhoewel ek hou die pitte in). Plaas die kwepers in die stroop soos jy aangaan, saam met die skil, om te keer dat dit verkleur. Bedek die pot met 'n stuk bakpapier of waspapier, verhit tot dit net liggies begin kook. Sit die deksel op en plaas die bak in die oond. Bak tot die verlangde tekstuur en kleur:
5-6 ure vir 'n medium robynrooi; 7-9 ure vir diep-rooi. As jy dit nog donkerder wil kry, skakel die oond na 9 ure af en laat oornag in die oond afkoel. Kwepers wat so in stroop gekook word hou tot 'n maand in die yskas – as jy dit nie dan alreeds verslind het nie.